ЧРЕЗ

ПРЕДСЕДАТЕЛЯ НА

НАРОДНОТО СЪБРАНИЕ

ДО

МИНИСТЪРА НА МЛАДЕЖТА И СПОРТА Г-Н КРАСЕН КРАЛЕВ

**ПИТАНЕ**

От проф. Иван Костадинов Станков

народен представител от ПГ на АБВ

На основание чл. 90, ал. 1 от Конституцията на Република България и чл. 94 от Правилника за организацията и дейността на Народното събрание, внасям питане

ОТНОСНО: Възможности за изграждане на материално-технически спортни бази към университетите и осигуряването на средства за финансиране на спортните клубове към Висши учебни заведения

**Уважаеми господин министър**,

С тревога трябва да отбележа, че университетската спортна дейност в Р България е силно подценена. Въпреки решението „физкултура и спорт“ да стане задължителна и да се изучава минимум два семестъра, поради незадоволителното състояние на спортната база в много университети часовете по тази дисциплина не могат да се запълнят със съдържание. Това е причина и за липсата или формалното съществуване на спортни клубове към Висшите учебни заведения в страната. На последните не е осигурено финансиране и за поддържането на създадените отбори, а за съществуващите такива се търсят средства от други източници или се налага унизително издирване на спонсори, услугите на които често излизат по-скъпи.

**Питането ми към Вас е:**

Ще предложи ли Министерство на младежта и спорта осигуряване на целеви средства за изграждане на материално техническа база към университетите при планиране на Държавния бюджет за 2016г.? Ще се предвидят ли клаузи, регламентиращи финансирането на университетските спортни клубове?

София, 18.09.2015г. Народен представител:

проф. Иван Станков